Spomenici posvećeni Igmanskom maršu
Spomenici posvećeni Igmanskom maršu, jednoj od najpoznatijih i najslavnijih epizoda iz perioda Narodno-oslobodilačke borbe i jedinstvenoj operaciji te vrste u svijetu. Nalazi se na trasi Igmanskog marša od Vogošće do Velikog polja na Igmanu u Bosni i Hercegovini. Proglašeni su za nacionalni spomenik BiH.

Memorijalni Igmanski marš, održava se tradiocinalno, u povodu sjećanja na 27. januar 1942. godine, uz prisustvo oko 10.000 učesnika.

Istorija 
Krajem januara 1942. godine, poslije okršaja na Pjenovcu i na Bijelim Vodama, Prva proleterska brigada se na Romaniji našla opkoljena jakim njemačkim snagama. Štab Prve proleterske brigade održao je savjetovanje u selu Sirijevićima i donio odluku o pohodu pored Sarajeva, preko Igmana, prema oslobođenoj Foči.

Na marš je krenula kolona od 500 boraca i to 25. januara. Za dva dana su došli u Sarajevsko polje. Najteži dio je bio početak uspona na Igman. Prelaz preko Igmana je izveden noću između 27. i 28. januara, po dubokom snijegu i velikoj hladnoći. Taj marš postaje legenda, a četrdeset teško promrzlih boraca prebačeno je na liječenje u Foču, gdje su podnijeli nadljudske bolove amputiranja promrzlih dijelova tijela bez narkoze.

Lokacija 
Nacionalni spomenik se sastoji od deset spomen-obilježja:
 Spomen-obilježje Igmanskom maršu u Vogošći, ulica Spasoja Blagovčanina broj 15
 Spomenik na mostu u Reljevu, opština Novi Grad
 Spomen-obelisk u Osjeku, opština Ilidža
 Spomenik na Vrelu Bosne, opština Ilidža
 Spomen-ploča Gubavac, pored crkve sv. Save, opština Ilidža
 Spomen-kosturnica na Brezovači, planina Igman, opština Hadžići
 Spomen-obelisk na Brezovači, planina Igman, opština Hadžići
 Spomenik na Velikom polju, planina Igman, opština Hadžići
 Spomen-obelisk na Velikom polju, planina Igman, opština Hadžići
 Spomen-piramida na Velikom polju, planina Igman, opština Trnovo

Reference

Vanjske veze 
 Memorijalni Igmanski marš

Spomenici Narodnooslobodilačke borbe u Bosni i Hercegovini
Ilidža
Hadžići
Nacionalni spomenici u Sarajevu